1887年，九龍倉碼頭側邊開咗條馬路，當時英文叫MacDonnell Road，中文叫麥當奴道。個名以當時香港總督麥當奴命名。到咗1909年3月，為免同香港島另一條麥當奴道撈亂，佢就同附近街道一樣，改用香港附近通商各城為名。九龍呢條麥當奴道，就以當時大清廣東省城為名，即後尾中華民國同中華人民共和國嘅廣州市。就噉，條路英文就叫Canton Road，中文就由於翻譯失誤，誤譯省城道做廣東道[1][2]。